
Nr. ieșire comp. RUNOS 1082/14.09.2026
Nr.                     /14.09.2026
PUBLICAȚIE DE CONCURS

SPITALUL MUNICIPAL „DIMITRIE CASTROIAN” HUȘI, cu sediul în Huși, str. 1 Decembrie nr. 40, organizează concurs, în conformitate cu prevederile H.G. nr. 1.336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, pentru ocuparea unui post vacant de execuție de INFIRMIER, cu normă întreagă, 8 ore/zi, 40 ore/săptămână, pe perioadă nedeterminată, în cadrul Secției Medicină Internă Cronici.
Candidații trebuie să îndeplinească condițiile generale prevăzute la art. 15 din H.G. nr. 1.336/2022, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003, Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face persoana incompatibilă cu exercitarea funcției contractuale, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii și față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019, cu modificările ulterioare, pentru domeniile prevăzute la art. 35 alin. (1) lit. h) din H.G. nr. 1.336/2022.
CONDIȚII SPECIFICE pentru ocuparea postului de infirmier, potrivit O.M.S. nr. 1.470/2011, cu modificările și completările ulterioare:
• școală generală;
• curs de infirmiere organizat de Ordinul Asistenților Medicali Generaliști, Moașelor și Asistenților Medicali din România sau curs de infirmiere organizat de furnizori autorizați de Ministerul Muncii, Familiei și Protecției Sociale, cu aprobarea Ministerului Sănătății, dovedit prin certificat de absolvire/calificare;
• minimum 6 luni vechime în activitate.
DOSARUL DE CONCURS
În conformitate cu art. 35 din H.G. nr. 1.336/2022, dosarul de concurs va conține:
a) formular de înscriere la concurs, conform modelului prevăzut în anexa nr. 2 la H.G. nr. 1.336/2022;
b) copia actului de identitate sau orice alt document care atestă identitatea, potrivit legii, aflat în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor, efectuarea cursului de infirmiere și îndeplinirea condițiilor specifice ale postului;
e) copia carnetului de muncă și/sau adeverința eliberată de angajator pentru perioada lucrată, care să ateste vechimea în muncă și vechimea solicitată pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de medicul de familie al candidatului sau de unitățile sanitare abilitate cu cel mult 6 luni anterior derulării concursului;
h) certificatul de integritate comportamentală, în condițiile art. 35 alin. (1) lit. h) din H.G. nr. 1.336/2022;
i) curriculum vitae, model comun european.
Modelul orientativ al adeverinței de vechime prevăzute la lit. e) este cel din anexa nr. 3 la H.G. nr. 1.336/2022. Copiile documentelor prevăzute la lit. b)-e) se prezintă însoțite de documentele originale pentru certificarea conformității de către secretarul comisiei de concurs. Certificatul de cazier judiciar poate fi înlocuit, la depunerea dosarului, cu o declarație pe propria răspundere, în condițiile art. 35 alin. (5) din H.G. nr. 1.336/2022.
Dosarele de concurs se depun la Compartimentul RUNOS al Spitalului Municipal „Dimitrie Castroian” Huși, str. 1 Decembrie nr. 40, în perioada 18.09.2026-01.10.2026, de luni până vineri, în intervalul orar 10:00-15:00. Dosarele pot fi transmise și prin Poșta Română, serviciu de curierat rapid, poștă electronică sau prin platformele informatice ale instituțiilor publice, în condițiile art. 35 din H.G. nr. 1.336/2022.
Concursul se desfășoară la sediul administrativ al Spitalului Municipal „Dimitrie Castroian” Huși, str. 1 Decembrie nr. 40, și cuprinde următoarele etape succesive:
• selecția dosarelor de înscriere;
• proba scrisă;
• proba practică;
• interviul.
CALENDARUL DE DESFĂȘURARE A CONCURSULUI
	Etapa concursului
	Data / perioada

	Publicarea/afișarea anunțului de concurs
	18.09.2026

	Perioada de depunere a dosarelor
	18.09.2026-01.10.2026, ora 15:00

	Selecția dosarelor
	05.10.2026

	Afișarea rezultatului selecției dosarelor
	06.10.2026, ora 15:00

	Data-limită pentru depunerea contestațiilor la selecția dosarelor
	07.10.2026, ora 15:00

	Afișarea rezultatului contestațiilor la selecția dosarelor
	08.10.2026, ora 15:00

	Proba scrisă
	12.10.2026, ora 10:00

	Afișarea rezultatului probei scrise
	12.10.2026, ora 15:00

	Data-limită pentru depunerea contestațiilor la proba scrisă
	13.10.2026, ora 15:00

	Afișarea rezultatului contestațiilor la proba scrisă
	14.10.2026, ora 15:00

	Proba practică
	15.10.2026, ora 10:00

	Afișarea rezultatului probei practice
	15.10.2026, ora 15:00

	Data-limită pentru depunerea contestațiilor la proba practică
	16.10.2026, ora 15:00

	Afișarea rezultatului contestațiilor la proba practică
	19.10.2026, ora 15:00

	Interviul
	20.10.2026, ora 10:00

	Afișarea rezultatului interviului
	20.10.2026, ora 15:00

	Data-limită pentru depunerea contestațiilor la interviu
	21.10.2026, ora 15:00

	Afișarea rezultatului contestațiilor la interviu
	22.10.2026, ora 15:00

	Afișarea rezultatelor finale
	23.10.2026, ora 15:00




BIBLIOGRAFIE ȘI TEMATICĂ
pentru ocuparea postului de infirmier din cadrul Secției Medicină Internă Cronici
BIBLIOGRAFIE
1. Tehnici de îngrijire generală a bolnavilor, Georgeta Balta, Antoneta Metaxatos, Aglaia Kyovski.
2. Suport curs infirmieră, Centrul de consultant și studii europene Quality System Certification DNV-GL.
3. Legea nr. 46/2003 privind drepturile pacientului, cu modificările și completările ulterioare.
4. Ordinul ministrului sănătății nr. 1.761/2021 pentru aprobarea Normelor tehnice privind curățarea, dezinfecția și sterilizarea în unitățile sanitare publice și private, cu modificările și completările ulterioare.
5. Ordinul ministrului sănătății nr. 1.226/2012 pentru aprobarea Normelor tehnice privind gestionarea deșeurilor rezultate din activități medicale și a Metodologiei de culegere a datelor pentru baza națională de date privind deșeurile rezultate din activități medicale.
6. Ordinul ministrului sănătății nr. 1.101/2016 privind aprobarea Normelor de supraveghere, prevenire și limitare a infecțiilor asociate asistenței medicale în unitățile sanitare.
7. Fișa postului de infirmier.
TEMATICĂ
1. Decontaminarea mediului de spital. Noțiuni privind curățarea și dezinfecția în unitățile sanitare. Definirea termenilor: curățare, dezinfecție, detergent-dezinfectant, antiseptic, dezinfecție de nivel înalt, mediu și scăzut. Noțiuni de asepsie și antisepsie. Circuitele funcționale în spital.
2. Gestionarea deșeurilor rezultate din activități medicale. Clasificarea deșeurilor, ambalarea pe categorii și coduri de culoare, depozitarea temporară și transportul deșeurilor medicale.
3. Modalități de prevenire și control al riscului pentru accidente și măsuri în caz de accidente.
4. Precauțiuni universale standard.
5. Utilizarea echipamentului de protecție adecvat.
6. Igiena mâinilor, indicații privind procedurile recomandate în funcție de nivelul de risc al manoperei de îngrijire.
7. Curățarea și dezinfecția saloanelor, pavimentelor, suprafețelor verticale și grupurilor sanitare, conform legislației în vigoare.
8. Curățarea, dezinfecția și sterilizarea în unitățile sanitare.
9. Precauțiuni universale.
10. Escarele, definiție și metode de prevenire.
11. Comunicarea interactivă și lucrul în echipa multidisciplinară.
12. Principii și valori etice.
13. Supravegherea, prevenirea și limitarea infecțiilor asociate asistenței medicale în unitățile sanitare.
14. Reguli de întreținere a ustensilelor de curățenie.
15. Criterii de utilizare și păstrare corectă a dezinfectantelor.
16. Alimentația pacientului și tehnici de alimentare. Regimuri alimentare. Transportul alimentelor. Dezinfecția veselei.
17. Colectarea, ambalarea, stocarea și transportul lenjeriei murdare.
18. Transportul pacientului.
19. Patul și anexele patului. Poziția bolnavului în pat.
20. Mobilizarea pacientului și metode de imobilizare.
21. Toaleta generală și parțială.
22. Îmbrăcarea și dezbrăcarea pacientului în diferite situații.
23. Prevenirea escarelor.
24. Captarea produselor fiziologice și patologice.
25. Descrierea activității corespunzătoare postului, potrivit fișei postului.



Relații suplimentare se pot obține la sediul administrativ al Spitalului Municipal „Dimitrie Castroian” Huși, Compartiment RUNOS, sau la telefon 0235/481081, interior 104.
MANAGER,
DR. NACU MIHAELA


	Numele și prenumele
	Funcția
	Data
	Semnătura

	Ec. Ionescu Elena Viorica
	Economist IA, Comp. RUNOS
	14.09.2026

